rejauldu/bengali-wikipedia huggingface dataset:
স্টেফান ডে ভ্রেই (; জন্ম: ৫ ফেব্রুয়ারি ১৯৯২) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে ইতালীয় ক্লাব ইন্টার মিলান এবং নেদারল্যান্ডস জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০০৭ সালে, ডে ভ্রেই নেদারল্যান্ডস অনূর্ধ্ব-১৬ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত নেদারল্যান্ডসের বয়সভিত্তিক দলের হয়ে খেলার পর, তিনি ২০১২ সালে নেদারল্যান্ডসের হয়ে আন্তর্জাতিক পর্যায়ে অভিষেক করেছেন; নেদারল্যান্ডসের জার্সি গায়ে তিনি এপর্যন্ত ৬০ ম্যাচে ৩টি গোল করেছেন।  প্রারম্ভিক জীবন স্টেফান ডে ভ্রেই ১৯৯২ সালের ৫ই ফেব্রুয়ারি তারিখে নেদারল্যান্ডসের আউডারকার্ক আন ডেন এইসেলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ডে ভ্রেই কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত নেদারল্যান্ডসের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল নেদারল্যান্ডস  ২০১২  ২  ০ ২০১৩  ৭  ০ ২০১৪  ১৬  ২ ২০১৫  ৫  ১ ২০১৭  ৩  ০ ২০১৮  ৪  ০ ২০২০  ৬  ০ ২০২১  ১২  ০ ২০২২  ৪  ০ ২০২৩  ১  ০ সর্বমোট  ৬০  ৩  তথ্যসূত্র  বহিঃসংযোগ           বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ওলন্দাজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:নেদারল্যান্ডসের আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:লাৎসিয়ো স্পোর্টস ক্লাবের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ফেইয়ানর্টের খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:নেদারল্যান্ডসের আন্তর্জাতিক যুব ফুটবলার বিষয়শ্রেণী:নেদারল্যান্ডসের অনূর্ধ্ব-২১ আন্তর্জাতিক ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:ওলন্দাজ প্রবাসী পুরুষ ফুটবলার
অ্যাবাকা কলা পরিবারের অন্তর্গত একটি শণ জাতীয় উদ্ভিদ, যার আঁশ বা তন্তু বাণিজ্যিকভাবে ম্যানিলা হেম্প নামে পরিচিত।   বাণিজ্যিক নাম  অ্যাবাকার বাণিজ্যিক নাম হলো ম্যনিলা হেম্প (Manila hemp)।বাংলা একাডেমী বিজ্ঞান বিশ্বকোষ, প্রথম খন্ড। হেম্প শব্দের অর্থ হলো শণ। শণ জাতীয় উদ্ভিদের আঁশকে ম্যানিলা হেম্প বলা হয়। একে পাহাড়ি কলাও বলা হয়।   বৈশিষ্ট্য  অ্যাবাকা Musa textilis কলা পরিবারের একটি প্রজাতি। উদ্ভিদের পাতার ডাঁটা কিংবা মধ্যশিরা থেকে এবাকা তন্তু পাওয়া যায়। এই গাছটি দেখতে অনেকটা কলা গাছের মত কিন্তু আকৃতিতে কিছুটা ছোট। এই গাছে ছোট ছোট ফল পাওয়া যায়। এসব ফল খাওয়ার অযোগ্য হয়। এর পাতাগুলি খাড়া হয়ে থাকে। পাতা কলা গাছের পাতার তুলনায় কিছুটা সরু হয়ে থাকে। পাতার দৈর্ঘ্য দেড় মিটার থেকে শুরু করে দুই মিটার পর্যন্ত হয়ে থাকে।   প্রাপ্তিস্থান  অ্যাবাকা উদ্ভিদ সাধারণত দক্ষিণ ফিলিপাইনে দেখতে পাওয়া যায়।   চিত্রশালা    তথ্যসূত্র   বিষয়শ্রেণী:ফিলিপাইনের উদ্ভিদ বিষয়শ্রেণী:আঁশালো গাছ বিষয়শ্রেণী:এশীয় পোশাকের ইতিহাস বিষয়শ্রেণী:মুসা (বর্গ) বিষয়শ্রেণী:তাগালগ শব্দ ও শব্দগুচ্ছ বিষয়শ্রেণী:তন্তু গাছ
২০০৭–০৮ সন্তোষ ট্রফি সন্তোষ ট্রফির ৬২তম সংস্করণ আসর, যা তাদের আঞ্চলিক এবং রাজ্য ফুটবল অ্যাসোসিয়েশনগুলির প্রতিনিধিত্বকারী দলগুলির জন্য ভারতের প্রধান প্রতিযোগিতা। প্রতিযোগিতাটি ২০০৮ সালের মে মাসের ২৫শে থেকে জুন মাসের ১৫ই তারিখ পর্যন্ত জম্মু ও কাশ্মীর রাজ্যের শ্রীনগর এবং জম্মু শহরে অনুষ্ঠিত হয়।  বাছাইপর্ব মাঠ:  গান্ধী মেমোরিয়াল সায়েন্স কলেজ মাঠ, জম্মু  বকশি স্টেডিয়াম, শ্রীনগর  পোলো গ্রাউন্ড, শ্রীনগর  গ্রুপ ১ – জম্মু  গ্রুপ ২ – জম্মু  গ্রুপ ৩ – শ্রীনগর  গ্রুপ ৪ – শ্রীনগর  গ্রুপ ৫ – শ্রীনগর  গ্রুপ ৬ – শ্রীনগর  গ্রুপ ৭ – শ্রীনগর  গ্রুপ ৮ – শ্রীনগর  প্রাক কোয়ার্টার-ফাইনাল  কোয়ার্টার-ফাইনাল লিগ গ্রুপ এ   গ্রুপ বি  সেমি-ফাইনাল  ফাইনাল  তথ্যসূত্র  বিষয়শ্রেণী:২০০৭–০৮ সন্তোষ ট্রফি বিষয়শ্রেণী:সন্তোষ ট্রফি বিষয়শ্রেণী:ভারতে ফুটবল বিষয়শ্রেণী:সন্তোষ ট্রফির মৌসুম
কামরুন নাহার জাফর বাংলাদেশের চট্টগ্রাম জেলার রাজনীতিবিদ যিনি শ্রম ও জনশক্তি উপমন্ত্রী ও তৎকালীন চট্টগ্রাম-১০ আসনের সংসদ সদস্য ছিলেন। এছাড়াও দুই মেয়াদে তিনি সংরক্ষিত মহিলা আসন ২৯ থেকে সংসদ সদস্য হিসেবে দায়িত্ব পালন করেন।   প্রাথমিক জীবন  কামরুন নাহার জাফর চট্টগ্রাম জেলায় জন্মগ্রহণ করেন।   রাজনৈতিক জীবন  কামরুন নাহার জাফর ১৯৭৯ সালের দ্বিতীয় জাতীয় সংসদে ও ১৯৮৬ সালের তৃতীয় জাতীয় সংসদে সংরক্ষিত মহিলা আসন ২৯ থেকে সংসদ সদস্য হিসেবে দায়িত্ব পালন করেন।  ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন চট্টগ্রাম-১০ আসন থেকে সংসদ সদস্য নির্বাচিত হন।  আবদুস সাত্তারের মন্ত্রিসভায় তিনি শ্রম ও জনশক্তি উপমন্ত্রী হিসেবে দায়িত্ব পালন করেন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:আবদুস সাত্তারের মন্ত্রিসভার সদস্য বিষয়শ্রেণী:বাংলাদেশের সাবেক উপমন্ত্রী বিষয়শ্রেণী:জীবিত ব্যক্তি বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:২য় জাতীয় সংসদের সংরক্ষিত মহিলা আসনের সদস্য বিষয়শ্রেণী:৩য় জাতীয় সংসদের সংরক্ষিত মহিলা আসনের সদস্য
জর্জ অ্যাপলবি (মৃত্যু ১৯৯৯) ছিলেন একজন কানাডিয়ান চলচ্চিত্র এবং টেলিভিশন সম্পাদক। তিনি সেরা সম্পাদনার জন্য কানাডিয়ান চলচ্চিত্র পুরস্কারের দুইবারের বিজয়ী হয়েছেন, ১৯৬৮ সালে ইসাবেলের জন্য এবং ১৯৭৮ সালে দ্য সাইলেন্ট পার্টনারের জন্য পেয়েছেন।   তার অন্যান্য কৃতিত্বের মধ্যে রয়েছে দ্য ফার শোর, পার্টনারস, আউট্রাজিয়াস!, মারাত্মক ফসল, বন্য ঘোড়ার হাঙ্ক এবং খুব আপত্তিকর!, এবং টেলিভিশন সিরিজ দ্য ফরেস্ট রেঞ্জার্স, অ্যাডভেঞ্চারস ইন রেইনবো কান্ট্রি, দ্য রে ব্র্যাডবেরি থিয়েটার, নিয়ন রাইডার এবং কোল্ড স্কোয়াড ।  তিনি একাডেমি অফ কানাডিয়ান সিনেমা অ্যান্ড টেলিভিশনের প্রতিষ্ঠাতা পরিচালনা পর্ষদে দায়িত্ব পালন করেছেন। "Actors organize Canadian academy". The Globe and Mail, December 13, 1978.   তথ্যসূত্র    বহিঃসংযোগ        বিষয়শ্রেণী:১৯৯৯-এ মৃত্যু বিষয়শ্রেণী:চলচ্চিত্র সম্পাদক
থাম্ব| সুপার ব্যালন ডি'অর (মাঝে) এবং আলফ্রেডো ডি স্টেফানোর পাওয়া দুটি ব্যালন ডি'অর সুপার ব্যালন ডি'অর ( সুপার ব্যালন) হচ্ছে একটি প্রাক্তন পুরস্কারের নাম, যেটি পূর্ববর্তী তিন দশকের সেরা ফুটবল খেলোয়াড়ের জন্য ফরাসি ফুটবল ম্যাগাজিন ফ্রান্স ফুটবল কর্তৃক ১৯৮৯ সালের ডিসেম্বরে দেওয়া হয়েছিল।  পুরস্কারটি শুধুমাত্র একবার দেওয়া হয়েছে। আলফ্রেডো ডি স্টেফানো হচ্ছেন এই পুরস্কারের একমাত্র বিজয়ী।   আরো দেখুন    ব্যালন ডি’অর  ব্যালন ডি’অর ফেমিনিন   তথ্যসূত্র   বিষয়শ্রেণী:ইউরোপীয় বর্ষসেরা ফুটবলার
right|thumb|একটি তড়িৎ উৎস ও তিনটি রোধের একটি শ্রেণি বর্তনী  একটি বৈদ্যুতিক বর্তনী অর্থাৎ সমবায়  বা ইলেকট্রনিক সার্কিটের (Electronic circuit) উপাদানগুলি বিভিন্নভাবে সংযুক্ত করা হচ্ছে সিরিজ বা শ্রেণি বর্তনী (Series circuit) এবং অপরটি প্যারালাল বা সমান্তরাল বর্তনী (Parallel circuit)।Resnick et al. (1966), Chapter 32, Example 1.Smith, R.J. (1966),  page 21 right|thumb|একটি তড়িৎ উৎস ও তিনটি রোধের একটি সমান্তরাল বর্তনী   তুল্য রোধ (Equivalent resistance)  কোন বর্তনীতে বিদ্যমান রোধগুলোর পরিবর্তে যে বিশেষ মানের কোন রোধের জন্য বর্তনীতে বিভব এবং তড়িৎ প্রবাহ অপরিবর্তিত থাকে, সেই মানটিকে ঐ বর্তনীর তুল্য রোধ (Req) বলে।  তুল্য রোধ দুই ধরনের হয়ে থাকে–  শ্রেণি (অনুক্রমিক) সমবায়ের (বা শ্রেণি বর্তনীর) তুল্যরোধ (RS)  সমান্তরাল সমবায়ের তুল্য রোধ (RP)  শ্রেণি সমবায়  রোধের শ্রেণি সমবায় যখন কোন বর্তনীতে তার রোধগুলি গুলো একই পথে যুক্ত থাকে অর্থাৎ একটির শেষ প্রান্তের সাথে অপরটির প্রথম প্রান্ত যুক্ত থাকে তখন তাকে শ্রেণি বর্তনী বলে এবং এক্ষেত্রে বর্তনীর সকল উপাদানের মধ্যে দিয়ে একই পরিমাণ বিদ্যুৎ প্রবাহিত হয়।  একটি পরিবাহী তারে  ইত্যাদি রোধ শ্রেণি সমবায়ে থাকলে, তুল্যরোধ() হবে–  সমান্তরাল সমবায় রোধের সমান্তরাল সমবায়  অপরদিকে যখন কোন বর্তনীতে সবগুলো রোধের প্রথম প্রান্ত একটিমাত্র সাধারণ বিন্দুতে এবং অপরপ্রান্ত অপর একটিমাত্র সাধারণ বিন্দুতে যুক্ত থাকে তখন সে বর্তনীকে বলা হয় সমান্তরাল বর্তনী। সমান্তরাল বর্তনীতে তার প্রত্যেক উপাদানের বিভব পার্থক্য একই থাকে।Resnick et al. (1966), Chapter 32, Example 4.  একটি পরিবাহী তারে  ইত্যাদি রোধ সমান্তরাল সমবায়ে থাকলে, তুল্যরোধ () হবে–  দুটি রোধ  ও  সমান্তরাল সমবায়ে থাকলে, তুল্য রোধ হবে–   তথ্যসূত্র   বিষয়শ্রেণী:তড়িৎ বিষয়শ্রেণী:তড়িৎ ও ইলেকট্রনিক প্রকৌশল বিষয়শ্রেণী:তড়িৎ বর্তনী
রাইয়ান বলাইদ খলিল (, ; জন্ম: ১১ ফেব্রুয়ারি ২০০৫; রাইয়ান বলাইদ নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  ২০২১ সালে, বলাইদ আলজেরিয়া অনূর্ধ্ব-১৮ দলের হয়ে আলজেরিয়ার বয়সভিত্তিক পর্যায়ে অভিষেক করেছেন।  প্রারম্ভিক জীবন রাইয়ান বলাইদ খলিল ২০০৫ সালের ১১ই ফেব্রুয়ারি তারিখে স্পেনের ওরিউয়েলায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বলাইদ আলজেরিয়া অনূর্ধ্ব-১৮ এবং স্পেন অনূর্ধ্ব-১৯ দলের হয়ে খেলার মাধ্যমে আলজেরিয়া এবং স্পেনের প্রতিনিধিত্ব করেছেন। ২০২১ সালের ৯ই অক্টোবর তারিখে তিনি ফ্রান্স অনূর্ধ্ব-১৮ দলের বিরুদ্ধে ম্যাচে আলজেরিয়া অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3673688  তথ্যসূত্র  বহিঃসংযোগ              বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:আলজেরীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:লা লিগার খেলোয়াড় বিষয়শ্রেণী:আলজেরিয়ার আন্তর্জাতিক যুব ফুটবলার বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-১৯ আন্তর্জাতিক ফুটবলার বিষয়শ্রেণী:আতলেতিকো মাদ্রিদ বি-এর ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:প্রিমেরা ফেদেরাসিওনের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
কপূরথলা জেলা (), ভারতের উত্তরে পাঞ্জাব প্রদেশের একটি জেলা। কপূরথলা শহরটি এই জেলার সদর দপ্তর।  কপূরথলা জেলা এলাকা এবং জনসংখ্যা উভয়ের তুলনা্‌য় পাঞ্জাবের অন্যতম ক্ষুদ্রতম জেলা।২০০১ সালের আদমশুমারি অনুসারে এখানকার জনসংখ্যা ৭৫৪৫২১ জন। ঐ জেলাটিকে দুইটি অসংলগ্ন ভাগে ভাগ করা হয়, এটির প্রধান অংশ কপূরথলা-সুলতানপুর লোধি এবং ফাগুওয়ারা তহসিল বা ব্লক.  কপূরথলা-সুলতানপুর লোধি  উত্তরে  ৩১° ০৭' এবং ৩১° ২২' অক্ষাংশ ও পূর্বে ৭৫° ৩৬'দ্রাঘিমাংশএ অবস্থিত। এটি উত্তরে হোসিয়ারপুর,গুরুদাসপুর এবং অমৃতসর  এবং পশ্চিমে অমৃতসর জেলা ও বিপাশা নদী এবং দক্ষিণে, শতদ্রু নদী, জলন্ধর জেলা এবং হোসিয়ারপুর জেলার.দ্বারা সীমাবদ্ধ।  ফাগুওয়ারা তহসিল শহরটির অবস্থানের অক্ষাংশ ৩১°.২২' উত্তর  ও দ্রাঘিমাংশ ৭৫°.৪০' ও ৭৫°৫৫' পূর্বের মধ্যে। ফাগুওয়ারা  জাতীয় সড়ক সংখ্যা ১ এ থাকার কারণে,অন্য শহরের তুলনায় কপূরথলা জেলার  শিল্প অনেক বেশি বিকশিত। ফাগুওয়ারা জলন্ধরের দক্ষিণপশ্চিমে ১৯ কিলোমিটার (১২ মাইল) দূরত্বে অবস্থিত। এটির সব দিক জলন্ধর জেলা দ্বারা ঘেরা শুধু   উত্তর-পূর্ব হোশিয়ারপুর জেলা দ্বারা ঘেরা।  জেলার তিনটি উপজেলা/তহসিল: কপূরথলা, ফাগুওয়ারা এবং সুলতানপুর লোধি। জেলার মোট এলাকা ১৬৩৩ বর্গ কি.মি (৬৩০ বর্গমাইল) যার মধ্যে কপূরথলা তহসিল ৯০৯.০৯ বর্গ কি.মি (৩৫০.৯১ বর্গমাইল), ফাগুওয়ারা তহসিল ৩০৪.০৫ বর্গ কি.মি (১১৭.৩৬ বর্গমাইল) এবং সুলতানপুর লোধি তহসিল ৪৫১ বর্গ কি.মি (১৭৪.১ বর্গমাইল)। জেলার অর্থনীতি এখনও প্রধানত কৃষি।প্রধান ফসল গম, ধান, আখ, আলু ও ভুট্টা। কপূরথলা জেলার প্রধান অংশ বিপাশা নদী ও কালী-বেন নদীর মধ্যবর্তী এলাকা এটিকে 'বেত' ও বলা হয়।এই এলাকাটি  বন্যাপ্রবন। জলাবদ্ধতা ও মাটির ক্ষারত্ব এখানকার প্রধান সমস্যা। বন্যা থেকে সুরক্ষার জন্য বিপাশা নদীর বাম তীরে একটি বাঁধের নির্মাণ করা হয়েছে যেটিকে 'ধুসসি বাঁধ' বলা হয় এবং এটা  এলাকাটিকে বন্যার ভয়াবহতা থেকে সংরক্ষিত করে। সমগ্র জেলাটি একটি পাললিক সমভূমি।কালী-বেন নদীর দক্ষিণের দিকের জমিটিকে 'ডোনা' বলা হয়। ডোনার অর্থ দুই রকম মাটি অর্থাৎ বালি ও কাদার সংমিশ্রন।   সাধারণত পাঞ্জাব সমভূমির জলবায়ু গ্রীষ্মকালে গরম এবং শীতকালে ঠান্ডা হয়।এটি একটি উপ-ক্রান্তীয় মহাদেশীয় মৌসুমী  জলবায়ু।  জেলায়  অতিরিক্ত চাষবাসের  কারণে  বনভূমির জন্য কোন জায়গা বাকি নেই এবং বন্য জীবন কার্যত অস্তিত্বহীন।   জনসংখ্যার উপাত্ত  ২০১১ সালের আদমশুমারি অনুযায়ী কপূরথলা জেলার জনসংখ্যা  ৮,১্‌৭,৬৬৮, প্রায় কমোরোস দেশের অথবা মার্কিন যুক্তরাষ্ট্রের সাউথ ডাকোটার সমান। ভারতে এটির ৪৮১তম স্থান (৬৪০ টির মধ্যে )। জেলাটির জনসংখ্যার ঘনত্ব ৫০১ জন প্রতি বর্গকিলোমিটার (১,৩০০ জন/বর্গমাইল )। ২০০১-২০১১ দশকে এখানকার জনসংখ্যা বৃদ্ধির হার ৮.৩৭% ছিল। কপূরথলা লিঙ্গ অনুপাত ৯১২ জন নারী প্রতি ১০০০ জন পুরুষে এবং এর সাক্ষরতার হার ৮০.২ %।   তথ্যসূত্র    বহিঃসংযোগ   Kapurthala District website    বিষয়শ্রেণী:পাঞ্জাবের (ভারত) জেলা
টেল অফ এ ফরেস্ট () ২০১২ সালের ফিনিশ প্রকৃতির প্রামাণ্য চলচ্চিত্র যা পরিচালনা করেছেন কিম সারনিলুটো এবং ভিলে সুহোনেন। এটি ফিনিশ লোককাহিনী সম্পর্কে বর্ণনার সাথে বনের প্রকৃতিকে চিত্রায়িত করে। যখন এটি মুক্তি পায় তখন এটি ফিনিশ সিনেমায় একটি ফিনিশ প্রামাণ্য চলচ্চিত্রের উপস্থিতির রেকর্ড ভেঙে দেয়।   সারমর্ম  টেল অফ এ ফরেস্ট ফিনিশ বনে পাওয়া প্রাণী এবং গাছপালাকে চিত্রায়িত করে এবং তারা কীভাবে লোক প্রথা ও পুরাণে চিত্রিত হয় তা জরিপ করে। দুইজন বর্ণনাকারী, একজন যুবক এবং একজন প্রাপ্তবয়স্ক ব্যক্তি। বর্ণনাকারীরা বলেছেন যে প্রাচীন ফিনিশ লোকেরা একটি বিশ্ব গাছে বিশ্বাস করত যা আকাশকে ধরে রাখে এবং অন্য সমস্ত গাছের আগে বিদ্যমান ছিল। বনগুলিকে লোককাহিনী থেকে প্রাণীদের ডোমেইন হিসাবে গণ্য করা হত এবং মানুষের দর্শকরা মালিকদের যথাযথ সম্মান প্রদান করবে বলে আশা করা হয়েছিল। বর্ণনাকারীরা কীভাবে ভূখণ্ডের প্রাকৃতিক ঘটনা এবং বৈশিষ্ট্যগুলি লোককাহিনীর ধারণাগুলির সাথে যুক্ত হয়েছে, যেমন বিভিন্ন ধরণের প্রাণী এবং নির্দিষ্ট দেবতা এবং অতীতে ফিনিশ লোকেরা কীভাবে এগুলির সাথে সম্পর্কিত ছিল সে সম্পর্কে কথা বলেছেন। চারটি ঋতু থেকে বনের ফুটেজ রয়েছে, শীতকালে শুরু হয় এবং শরতকলে শেষ হয়।   উৎপাদন  টেল অফ এ ফরেস্ট প্রযোজনা করেছেন মারকো রোহর। তিনি এমআরপি মাতিলা রোহর প্রোডাকশন নামক ফিনিশ চলচ্চিত্র ফাউন্ডেশন এবং ইল এর সহায়তা নিয়েছেন। এটির বাজেট ছিল ১৮৫,০০০ ইউরো। ২০০৮ থেকে ২০১২ পর্যন্ত পরিক্কালা, পুঙ্কহারজু, রুওকোলাহতি এবং রাউতজারভিতে চিত্রগ্রহণ হয়েছিল।   অভ্যর্থনা  নরডিস্ক চলচ্চিত্র ২৮ ডিসেম্বর ২০১২ তারিখে ফিনিশ সিনেমায় টেল অফ এ ফরেস্ট মুক্তি পায়। একই কোম্পানি ২০১৩ সালে ফিনিশ ডিভিডি এবং ব্লু-রে সংস্করণ প্রকাশ করে।  টেল অফ এ ফরেস্ট ফিনল্যান্ডে সিনেমা প্রদর্শন থেকে ৮১৩,৩২৪ ইউএস ডলারের অনুরূপ আয় করেছে, যা একটি ফিনিশ তথ্যচিত্রের জন্য সর্বকালের সেরা পারফরম্যান্স ছিল। এটি পরবর্তীতে ২০১৩ সালে আইস হকি চলচ্চিত্র সেলান এর কাছে রেকর্ডটি হারায়।  পানু আল্টিও টেল অফ এ ফরেস্টের জন্য আইএফএমসিএ পুরস্কার পেয়েছেন।   ট্রিলজি  টেল অফ এ ফরেস্ট হল স্বতন্ত্র চলচ্চিত্রের ট্রিলজির প্রথম চলচ্চিত্র যা প্রকৃতির ফুটেজ এবং ফিনিশ পুরাণকে একত্রিত করে। এমআরপি মাতিলা রোহর প্রোডাকশন দ্বারা নির্মিত, অন্যান্য চলচ্চিত্র গুলো হল টেল অফ এ লেক (২০১৬), যা ফিনল্যান্ডের হ্রদ এবং তাদের বন্যপ্রাণীকে চিত্রিত করে এবং টেল অফ দ্য স্লিপিং জায়ান্টস (২০২১), যা সাপমির পাহাড়ে চিত্রায়িত হয়েছিল।   তথ্যসূত্র    বহিঃসংযোগ    পরিবেশকের ওয়েবসাইট   প্রযোজনা সংস্থার ওয়েবসাইট     বিষয়শ্রেণী:বন ও বৃক্ষ সম্পর্কিত প্রামাণ্যচিত্র বিষয়শ্রেণী:প্রাণী সম্পর্কে প্রামাণ্য চলচ্চিত্র বিষয়শ্রেণী:২০১২-এর চলচ্চিত্র বিষয়শ্রেণী:২০১২-এর প্রামাণ্য চলচ্চিত্র
লিঙ্গায়েত ধর্ম হল ভারতের শৈব ধর্মীয় সম্প্রদায়। প্রথম দিকে এই মতবাদ বীরশৈব মতবাদ নামে পরিচিত ছিল। খ্রিস্টীয় দ্বাদশ শতাব্দী থেকে এই সম্প্রদায়ের অনুগামীরা ‘লিঙ্গায়েত’ নামে অভিহিত হতে থাকে। ‘লিঙ্গায়েত ধর্ম’ ও ‘বীরশৈবধর্ম’ শব্দ দু’টি বর্তমানে সমার্থক। কিন্তু ‘বীরশৈবধর্ম’ শব্দটি বৃহত্তর ‘বীরশৈব দর্শন’ অর্থেও প্রযুক্ত হয়, যা লিঙ্গায়েত ধর্মেরও পূর্ববর্তী; আবার এই শব্দটিই অধুনা ‘লিঙ্গায়েত’ নামে পরিচিত ঐতিহাসিক সম্প্রদায় এবং বৈদিক প্রভাবান্বিত আধুনিক একটি লিঙ্গায়েত (উপ)সম্প্রদায় অর্থেও ব্যবহৃত হয়ে থাকে।  অধুনা কর্ণাটক অঞ্চলের দ্বাদশ শতাব্দীর দার্শনিক ও রাষ্ট্রনীতিবিদ বসব  লিঙ্গায়েত ধর্ম প্রতিষ্ঠা করেন অথবা এই ধর্মকে পুনরুজ্জীবিত করে তোলেন। ‘লিঙ্গায়েত ধর্ম’ বলতে সমগ্র লিঙ্গায়েত সম্প্রদায়কেও বোঝায়, আবার বসবের মৌলিক চিন্তাধার প্রতি উৎসর্গিতপ্রাণ একটি সমসাময়িক (উপ)সম্প্রদায়কে, এবং এই সম্প্রদায়ের অন্তর্গত পৃথক ধর্মবিশ্বাস হিসেবে স্বীকৃতিকামী একটি আন্দোলনকেও বোঝায়। বিজয়নগর সাম্রাজ্যের যুগে (খ্রিস্টীয় চতুর্দশ-অষ্টাদশ শতাব্দী) লিঙ্গায়েত পণ্ডিতেরা উত্তর কর্ণাটক অঞ্চলে সমৃদ্ধিশালী হয়ে উঠেছিলেন। একবিংশ শতাব্দীকে কোনও কোনও লিঙ্গায়েত হিন্দুধর্ম ও বীরশৈবধর্ম থেকে পৃথক এক ধর্মের আইনগত স্বীকৃতি দাবি করেছেন। ভারতীয় জাতীয় কংগ্রেস-শাসিত কর্ণাটক সরকারের যুগে সেই দাবি রাজনৈতিক সমর্থন অর্জন করলেও অন্যেরা তার বিরোধিতা করে।  লিঙ্গায়েত ধর্মকে সাধারণভাবে একটি হিন্দু সম্প্রদায়ই মনে করা হয়। কারণ লিঙ্গায়েতদের ধর্মবিশ্বাসে অনেক হিন্দু ধ্যানধারণার উপাদান বিদ্যমান। লিঙ্গায়েতদের পূজা সর্বজনীন ঈশ্বর রূপে শিবকে কেন্দ্র করে অনুষ্ঠিত হয় এবং সেই পূজা করা হয় ‘ইষ্টলিঙ্গ’-এর আকারে। লিঙ্গায়েতরা বিশিষ্টাদ্বৈতবাদী। এই মতবাদের দার্শনিক ভিত্তিটির সঙ্গে একাদশ-দ্বাদশ শতাব্দীর দক্ষিণ ভারতীয় দার্শনিক রামানুজের দর্শনের মিল পাওয়া যায়। লিঙ্গায়েতরা জাতিভেদ প্রথা সহ সব ধরনের সামাজিক বৈষম্যের বিরোধী।  বর্তমান যুগে লিঙ্গায়েত ধর্ম দক্ষিণ ভারতে, বিশেষত কর্ণাটক রাজ্যে প্রভাবশালী। লিঙ্গায়েতরা তাদের ধর্মগুরুদের জন্মজয়ন্তী পালনের পাশাপাশি শিবরাত্রি ও গণেশচতুর্থীর মতো হিন্দু উৎসবও পালন করে। লিঙ্গায়েতদের নিজস্ব তীর্থস্থান, মন্দির, পূণ্যস্থান ও ধর্মীয় কবিতাও আছে, যার সবই শিবকেন্দ্রিক। বর্তমানে লিঙ্গায়েত, শৈব সিদ্ধান্ত মতানুগামী, নাথ, পাশুপত, কাপালিক ও অন্যান্যদের নিয়ে শৈব সম্প্রদায় গঠিত।  পাদটীকা  তথ্যসূত্র  গ্রন্থপঞ্জি মুদ্রিত উৎসসূত্র                                                                                    ওয়েব-সূত্র  বহিঃসংযোগ  The Lingayats, N.C. Sargant (1963), University of Florida Archives  Lingayats as a Sect, William McCormack (1963)  Lingayat Religion    বিষয়শ্রেণী:জাতিভেদ প্রথা-বিরোধী আন্দোলন বিষয়শ্রেণী:কর্ণাটকের সামাজিক গোষ্ঠী বিষয়শ্রেণী:ভক্তিযুগীয় হিন্দু সম্প্রদায় বিষয়শ্রেণী:ভারতীয় ধর্ম বিষয়শ্রেণী:একেশ্বরবাদী ধর্ম বিষয়শ্রেণী:শৈব সম্প্রদায় বিষয়শ্রেণী:বর্ণপ্রথা বিরোধী আন্দোলন বিষয়শ্রেণী:কর্ণাটক সমাজ
নরসিংহ মল্ল দেব, OBE (২২ জানুয়ারী ১৯০৭ - ১১ নভেম্বর ১৯৭৬) ছিলেন ভারতের সংসদের সদস্য এবং ঝাড়গ্রামের ১৮ তম রাজা, যিনি ১৯১৬ থেকে ১৯৫০ সালের পশ্চিমবঙ্গ রাজ্য অধিগ্রহণ ও প্রজাস্বত্ব আইন দ্বারা জমিদারি বিলুপ্তি পর্যন্ত নেতৃত্ব দিয়েছিলেন।   প্রারম্ভিক বছর এবং যোগদান  নরসিংহ মল্ল দেবের পূর্বপুরুষরা তৃতীয় মুঘল সম্রাট আকবরের পক্ষে বাংলা অঞ্চল জয় করতে মান সিংয়ের সাথে রাজস্থান থেকে যাত্রা করেছিলেন। তারা স্থানীয় মল্ল উপজাতি শাসকদের পরাজিত করে মল্ল দেব নাম ধারণ করে। পরিবারটি রাজপুতদের চৌহান বংশের অন্তর্গত।  নরসিংহ ছিলেন ঝাড়গ্রামের রাজা  চণ্ডীচরণ মল্ল দেবের একমাত্র পুত্র এবং ধলভূমগড়ের রাজকুমারী রানী কুমুদ কুমারী। ছোটবেলায় তাঁর বাবা মারা যান এবং কোর্ট অফ ওয়ার্ডস দ্বারা নয় বছর নিয়ন্ত্রণের পর নরসিংহ তাঁর পদবী এবং দায়িত্ব গ্রহণ করেন। কিছুক্ষণ পরেই তিনি সিংহাসনে বসেন।Rajput Provinces of India  তিনি এবং তার বোন বিষ্ণুপ্রিয়াকে তাদের মা লালিত-পালিত করেছিলেন। বাংলার গভর্নর নরসিংহকে জমিদার করার জন্য ঢাকার অধ্যাপক দেবেন্দ্র মোহন ভট্টাচার্যকে নিযুক্ত করেন। শৈশবে, তাকে মেদিনীপুর কলেজিয়েট স্কুলে এবং তারপরে কলকাতার প্রেসিডেন্সি কলেজে পাঠানো হয়, যেখানে তিনি ইতিহাসে ডিগ্রি অর্জন করেন।  তাঁর পুরো নাম এবং উপাধি সহ, নরসিংহ রাজা বাহাদুর নরসিংহ মল্ল উগল সান্দা দেব, ওবিই, জমিদার, ঝাড়গ্রাম নামে পরিচিত ছিলেন।   আরো দেখুন    ঝাড়গ্রাম রাজ  ঝাড়গ্রাম প্রাসাদ  ঝাড়গ্রাম রাজ কলেজ   তথ্যসূত্র   বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:দ্বিতীয় লোকসভার সদস্য বিষয়শ্রেণী:১৯৭৬-এ মৃত্যু বিষয়শ্রেণী:১৯০৭-এ জন্ম
জাহাজমারা যুদ্ধ ১১ আগস্ট ১৯৭১ ঐতিহাসিক জাহাজমারা যুদ্ধ সংঘটিত হয়। এইদিনটি বাংলাদেশের মুক্তিযুদ্ধে একটি গৌরবোজ্জ্বল দিন। এইদিন টাঙ্গাইলের কাদেরিয়া বাহিনীর যোদ্ধারা কমান্ডার হাবিবুর রহমানের নেতৃত্বে যমুনা ও ধলেশ্বরী নদীর মোহনায় পাকিস্তানের অস্ত্র ও রসদ বোঝাই ২টি যুদ্ধজাহাজ ধ্বংস করে।  এই যুদ্ধে উদ্ধার করা হয়েছিল বিপুল পরিমাণ সমরাস্ত্র।   মূল ঘটনা  থাম্ব|আক্রান্ত জাহাজ এসইউ ইঞ্জিনিয়ার্স এলসি-৩৫ আগস্ট ১৯৭১, মুক্তিবাহিনীর কাছে খবর আসে সদরঘাটে কয়েকটি বড় বড় জাহাজে অস্ত্র বোঝাই করা হচ্ছে। জাহাজগুলো বগুড়ার ফুলতলি তারপর রংপুর যাবে। কাদেরিয়া বাহিনীর নিয়ন্ত্রিত এলাকা টাঙ্গাইলের ভুয়াপুর ঘাট ঘেঁষে যাবে জাহাজগুলো।  ৯ আগস্ট ১৯৭১ সিরাজকান্দি ঘাটে (বর্তমান যমুনা সেতুর অদূরে) এসে ভেড়ে ৭টি জাহাজ। মুক্তিযোদ্ধারা জেলের ছদ্মবেশ ধরেন আক্রমণের আগে কৌশলে জেনে যেন দরকারি তথ্য।  ১০ আগস্ট অত্যাধুনিক অস্ত্র সস্ত্র ও গোলা বারুদ  বোঝাই ২ টি জাহাজ আক্রমণ করা হয়। এই যুদ্ধে ৩ জন মুক্তিযোদ্ধা শহীদ হন। ২০-২৫ জন পাক সেনা নিহত হয়। মুক্তিযোদ্ধারা জাহাজের দখল নেয়। বন্দী করা হয় বাকীদের। তারপর উদ্ধার করা হয় বিপুল পরিমাণ সামরিক অস্ত্র।  ১১ তারিখ দুটি জাহাজেই আগুন ধরিয়ে দেয়া হয়। বাকী ৫টি জাহাজ পালিয়ে যেতে সক্ষম হয়।   জাহাজ দুটি থেকে ১,৭০,০০০ মর্টার শেল উদ্ধার করা হয়। ৭০,০০০ গ্রেনেড, ১০ লক্ষের বেশি গুলি, ৫০০ এর অধিক বন্দুকসহ নানা রকম অস্ত্র পাওয়া যায়। মুক্তিবাহিনীর হাতে এত বিপুল পরিমাণ অস্ত্র (হানাদারদের হিসাবমতেই ২১ কোটি টাকা, যা বর্তমানে প্রায় ৪০০ কোটি টাকার বেশি)।  এই যুদ্ধের পর হাবিবুর রহমানের নাম হয়ে যায় জাহাজমারা হাবিব। তাকে বীর বিক্রম উপাধিতে ভূষিত করা হয়। কাদের সিদ্দিকী দুর্ধর্ষ এই যোদ্ধাকে “মেজর” বলে ডাকতেন।  তথ্যসূত্র     বহিঃসংযোগ   বিষয়শ্রেণী:কাদেরিয়া বাহিনী বিষয়শ্রেণী:বাংলাদেশের স্বাধীনতা যুদ্ধ বিষয়শ্রেণী:মুক্তিবাহিনী
মাথেইস দ্য লিখ্‌ট (; জন্ম ১২ আগস্ট ১৯৯৯) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং নেদারল্যান্ডস জাতীয় দলের হয়ে রক্ষণভাগের খেলোয়াড় হিসেবে খেলেন।  ক্লাব খেলোয়াড়ী জীবন দ্য লিখ্‌ট হলেন জনপ্রিয় ওলন্দাজ ফুটবল ক্লাব এএফসি আয়াক্স-এর একজন তরুন খেলোয়াড়, যখন তার বয়স ছিলো মাত্র ৯ বছর তখন তিনি এই একাডেমিতে যোগ দেন। ২০১৬ সালের ৮ই আগস্ট মাসে, তিনি নেদারল্যান্ডসের দ্বিতীয় সারির লিগ এরস্তে দিভিসি-এ লিগের আরেক দল এফসি এম্মেন-এর বিপক্ষে খেলার মাধ্যমে পেশাদার ফুটবলে অভিষিক্ত হন, উক্ত খেলাটিতে তিনি পুরো সময় জুড়ে মাঠে ছিলেন। ২১শে সেপ্টেম্বর, আরেক ডাচ্ ফুটবল ক্লাব উইলেম II-এর বিপক্ষে তার ক্লাব আয়াক্স এর হয়ে কাপ চ্যাম্পিয়নশিপ খেলায় অভিষিক্ত হন। দি লিখ্ত ম্যাচটির ২৫তম মিনিটে একটি কর্নার থেকে গোল করেন, যেটি তাকে আরেক ডাচ্ খেলোয়াড় ক্লারেন্স সিডোর্ফ-এর পেছনে সর্বকালের দ্বিতীয় কোন কনিষ্ঠ গোলদাতা বানিয়ে দেয়। আয়াক্স খেলাটিতে ৫-০ গোল ব্যবধানে জয়লাভ করে। ২০১৬ সালের ২৪শে অক্টোবর, আয়াক্স তাদের টুইটার পেজের মাধ্যমে ঘোষণা করে যে, দি লিখ্ত কে তাদের জেষ্ঠ একাদশে উন্নিত করা হয়েছে।  আন্তর্জাতিক খেলোয়াড়ী জীবন ২০১৭ সালের ২৫শে মার্চ, দ্য লিখ্‌ট তার ক্লাব আয়াক্সের হয়ে মাত্র দুটি লিগ খেলায় অংশগ্রহণ করার পরেও নেদারল্যান্ডস জাতীয় দল-এর হয়ে বুলগেরিয়ার বিপক্ষে বিশ্বকাপ বাছাই পর্বের ম্যাচে অভিষেক হয়, যেখানে তারা ২-০ ব্যবধানে হেরে যায়, যেটি তাকে ১৯৩১ সালে তার স্বদেশী খেলোয়াড় "মেওক ওয়েবার" এর পর নবীনতম হল্যান্ডের কোন অভিষিক্ত খেলোয়াড় বানিয়ে দেয়।  খেলোয়াড়ী জীবনের পরিসংখ্যান ক্লাব  ক্লাবসিজনলিগকাপইউরোপ1অন্যান্যসর্বমোটবিভাগউপস্থিতিগোলউপস্থিতিগোলউপস্থিতিগোলউপস্থিতিগোলউপস্থিতিগোলইয়ং আয়াক্স২০১৬–১৭এরস্তে দিভিসি১৭১———১৭১সর্বমোট১৭১০০০০০০১৭১আয়াক্স২০১৬–১৭এরেদিভিসি১১২৩১৯০—২৩৩২০১৭–১৮৩১৩২০৪০—৩৭৩সর্বমোট৪২৫৫১১৩০০০৬০৬খেলোয়াড়ী জীবনে সর্বমোট৫৯৬৫১১৩০০০৭৭৭  1 যার মধ্যে ইউয়েফা চ্যাম্পিয়নস লিগ এবং ইউয়েফা ইউরোপা লিগ-এর ম্যাচ সমূহ অন্তর্ভুক্ত।  আন্তর্জাতিক  https://us.soccerway.com/players/matthijs-de-ligt/399768/  জাতীয় দলসালউপস্থিতিগোলনেদারল্যান্ডস২০১৭৩০২০১৮৪০সর্বমোট৭০  তথ্যসূত্র  বহিঃসংযোগ                       বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ওলন্দাজ পুরুষ ফুটবলার বিষয়শ্রেণী:নেদারল্যান্ডসের আন্তর্জাতিক ফুটবলার বিষয়শ্রেণী:নেদারল্যান্ডসের আন্তর্জাতিক যুব ফুটবলার বিষয়শ্রেণী:এএফসি আয়াক্সের খেলোয়াড় বিষয়শ্রেণী:ইয়ং আয়াক্সের খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:এরস্টে ডিভিজির খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:গোল্ডেন বয় বিজয়ী বিষয়শ্রেণী:জার্মানিতে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:ওলন্দাজ প্রবাসী পুরুষ ফুটবলার
ডিমাপুর () ভারতের নাগাল্যান্ড রাজ্যের ডিমাপুর জেলার একটি শহর। পর্বতসংকুল রাজ্যের একমাত্র সমতল অঞ্চলে এই শহরটি অবস্থিত।   জনসংখ্যার উপাত্ত  ভারতের ২০০১ সালের আদম শুমারি অনুসারে ডিমাপুর শহরের জনসংখ্যা হল ১০৭,৩৮২ জন। এর মধ্যে পুরুষ ৫৭% এবং নারী ৪৩%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে ডিমাপুর এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তাৎপর্য  এই শহরটি নাগাল্যান্ড রাজ্যের প্রবেশদ্বার। নিকটবর্তী রাঙাপাহাড় শহরে ভারতীয় সেনাবাহিনীর পূর্ব কমান্ডের ৩য় কর্পস এর সেনাঘাঁটি অবস্থিত।   যোগাযোগ  এই শহরটি নাগাল্যান্ড রাজ্যের একমাত্র রেল ও আকাশ যোগাযোগ কেন্দ্র।   তথ্যসূত্র   বিষয়শ্রেণী:নাগাল্যান্ডের শহর ও নগর বিষয়শ্রেণী:ডিমাপুর বিষয়শ্রেণী:ডিমাপুর জেলার শহর ও নগর